China Mobile jätti Unicomin ja Telecomin kauas taakse - Digitoday - Ilta-Sanomat
Julkaistu: 14.11.2014 15:55 , Päivitetty: 14.11.2014 15:55
Kiinan valtion resurssienvalvonta- ja hallintakomissio on vahvistanut, että China Mobilen 4G-liittymien määrä kasvoi lokakuun loppuun mennessä 50 miljoonaan. Se on toki vain pieni osa operaattorin noin 800 miljoonasta liittymästä, mutta verrattuna kilpailijoihin määrä on valtava. China Unicomilla 4G-liittymiä on vain 2,8 miljoonaa ja China Telecomilla 1,3 miljoonaa.
China Mobilen menestys on paalutettu Pekingin hallinnossa, sillä kilpailijat eivät ole vieläkään saaneet toimilupaa fdd-lte-tekniikkaa käyttäville 4G-verkoille, mikä on luonnollinen jatke niiden 3G-wcdma-teknologialle. Niiden täytyy rakentaa kokonaan uutta tdd-lte-verkkoteknologiaa.
Mobile World Livenhttp://www.mobileworldlive.com/china-mobile-achieves-end-october-goal-50m-subscribers mukaan maan hallitus lupasi viime viikolla, että fdd-lte-toimiluvat myönnetään joulukuussa.
3G-vaiheessa Unicom ja Telecom saivat käyttää kypsempää wcdma-teknologiaa, kun China Mobilen oli rakennettava td-scdma-tekniikkaa käyttävä 3G-palvelu. Tämä painoi suuresti operaattorin 3G-menestystä markkinoilla.
GSMA Intelligencen ennusteen mukaan China Mobilen 4G-liittymien määrä nousee 60 miljoonaan tämän vuoden loppuun mennessä.
Vielä kesäkuun lopussa China Mobilella oli vain 14 miljoonaa 4G-lte-liittymää. 4G-kehitystä on vauhdittanut Applen iPhonen tulo myös China Mobilen valikoimiin. Operaattorin tarjoama 4G-verkko puolestaan on vauhdittanut uuden iPhonen myyntiä.
4G-panostukset ja kilpailu ovat näkyneet China Mobilen tuloksessa, joka raportoi kutistuvasta liikevaihdosta lokakuun lopulla.
Kiinalainen verkkolaitetoimittaja Huawei yrittää nostaa mobiiliverkkojen latausnopeuden jopa kuuteen gigabittiin sekunnissa ja vain kahden vuoden kuluessa. Lue lisää ›